[{"text_idx": "#000003", "text": "Neeme Va\u0308li: to\u0303lkes kaduma la\u0308inud (kaitseva\u0308e) ajalugu"}, {"text_idx": "#000004", "text": "Vo\u0303ib ju va\u0308ita, et kaitseva\u0308ge on riigikaitseo\u0303iguse muutmisse alati kaasatud. Seda ku\u0308ll, kuid kui palju on so\u0303java\u0308elasi kuulatud? Ja veelgi ta\u0308htsam, kas sellest, mida nad ra\u0308a\u0308givad, on ka aru saadud, kirjutab Neeme Va\u0308li."}, {"text_idx": "#000005", "text": "Venemaa pingutused kehtestada ennast u\u0308hena globaalsetest mo\u0303jukeskustest eskaleerusid eelmise aasta lo\u0303puks kogu Euro-Atlantilist ruumi ho\u0303lmavaks julgeolekukriisiks. Hoolimata ko\u0303ikidest pingutustest pole po\u0303hjust arvata, et ultimaatumina lauale lajatatud Kremli no\u0303udmistele leitakse kiires korras ko\u0303iki osapooli rahuldavad lahendused."}, {"text_idx": "#000006", "text": "To\u0303siasi on see, et Venemaa teeb ta\u0308pselt seda, mida peab oma huvide kaitseks vajalikuks ja siis, kui hindab, et la\u0308a\u0308ne jo\u0303uetus ei vo\u0303imalda tema ka\u0308igule proportsionaalselt vastata. Kas tahame vo\u0303i ei taha, tuleb meil selles kriisis elada veel pikka aega ja julgeolekupoliitikas ning riigikaitse arendamiseks tehtavad sammud saavad olema ko\u0303rgendatud ta\u0308helepanu all."}, {"text_idx": "#000007", "text": "Kutsutud ja seatud ko\u0303rgeid aukandjaid tuleb kurvastada. Praeguses olukorras on riigikaitse liiga ta\u0308htis valdkond selleks, et avaliku huvi summutamiseks piisaks kantseliidist stiilis meie olemegi NATO, Eesti on paremini kaitstud kui kunagi varem vo\u0303i erinevalt teist olen mina so\u0303jandust o\u0303ppinud. Need grupiteraapiaks mo\u0303eldud laused ei mo\u0303ju enam veenvalt."}, {"text_idx": "#000008", "text": "Selles valguses on igati tervitatav Meelis Oidsalu ponnistus lugejaid Postimehe vahendusel riigikaitses toimuvaga kurssi viia. Jaanuaris alustatud artiklite sari viib meid la\u0308bi ajaloolise diskursuse ressursiplaneerimise valdkonda, kajastab tsiviiljuhtimise ja kriisihaldamise problemaatikat. Jooksvalt antakse hinnang erinevatele kaitseva\u0308e juhatajatele ja leiab muudki po\u0303nevat lugemist. Loomulikult peegeldab kirjutatu Oidsalu pikaajalist kogemust ministeeriumiametnikuna."}, {"text_idx": "#000010", "text": "Avatud u\u0308hiskonnas on alternatiivse to\u0303e tootmine muutunud igapa\u0308evaseks. Inimestel on ja\u0308rjest raskem orienteeruda ku\u0308simustes, millest su\u0308gavamad teadmised puuduvad. Teistpidi sunnib see pakutud infot vo\u0303tma umbusuga ja kui muud vo\u0303imalust pole, siis tegema valikuid, tuginedes elutervele talupojamo\u0303istusele."}, {"text_idx": "#000011", "text": "Pakun omapoolse vaate Oidsalu ka\u0308sitletud teemadesse ja hoiatan ette, et see on paljuski erinev, sest meie la\u0308htekohad on erinevad. Siinkohal polegi nii ta\u0308htis, kumb meist toimetab vale- vo\u0303i paralleelkonsensusele tuginedes2. See ja\u0308a\u0308b nagu ikka, lugeja otsustada. Ja lugeda tuleb ka ridade vahelt. Aga ko\u0303igest ja\u0308rgemo\u0308o\u0308da."}, {"text_idx": "#000012", "text": "Kindlasti on ko\u0303ik kuulnud u\u0308tlemist, et kindralid valmistuvad alati eelmiseks so\u0303jaks. Ometi kirjutab nii Laheso\u0303jas kui Balkani konfliktis osalenud kindral Rupert Smith oma raamatus3, et demokraatlikus u\u0308hiskonnas saavad so\u0303java\u0308elased valmistuda ainult selliseks konfliktiks, mille tarbeks valitsused ehk poliitikud neile ressursid eraldavad."}, {"text_idx": "#000013", "text": "Nii see on, erinevate arengukavade kinnitamine ja nende ta\u0308itmiseks riigieelarvest raha eraldamine toimub ikka poliitilise otsusena. Muuseas, ka vastupidine protsess toimub ta\u0308pselt samamoodi. Enneolematuks tituleeritud ka\u0308esoleva aasta kaitse-eelarvest ra\u0308a\u0308gitakse meeleldi."}, {"text_idx": "#000014", "text": "Sellele eelnenud arengukavade u\u0308levaatamisel majanduslanguse to\u0303ttu keskpikas perspektiivis tehtud ka\u0308rbetest eelistatakse vaikida. Mis sellest, et ministri ja kaitseva\u0308e juhataja tehtud veenmiskatsed4 ja sellele ja\u0308rgnenud diskussioonid riigikogus on ja\u0308tkuvalt kodulehel saadavad."}, {"text_idx": "#000015", "text": "Ka\u0308rbet muidugi enneolematuks nimetada ei saa, sest ka eelmise suure majanduslanguse ajal to\u0303mmati kaitseva\u0308e plaane tugevalt kokku. To\u0303si, siis palgafondi va\u0308hendamise to\u0303ttu kedagi ei koondatud vaid otsustati, et ko\u0303ikide sissetulek kannatab natuke, aga koorem kantakse koos va\u0308lja."}, {"text_idx": "#000016", "text": "Seega kaitse- ehk ressursiplaneerimisest ra\u0308a\u0308kides on ministril kanda olulisem roll kui kaitseva\u0308e juhatajal, sest palju so\u0303ltub sellest, missugune kaal on ministril erakonnas ja koalitsioonis, kas ja kui palju ta suudab oma haldusala huve valitsuses kaitsta."}, {"text_idx": "#000017", "text": "Oidsalu on mo\u0303ningate na\u0308pukatega hoolikalt u\u0308les lugenud ko\u0303ik kaitseva\u0308e juhatajad koos nende peastaabi u\u0308lematega aga ja\u0308tnud ministrid sellest rehkendusest va\u0308lja5. Kaitseministrite nimede ko\u0303rvutamine kaitseva\u0308e juhatajate omadega vo\u0303imaldab paremini mo\u0303ista, miks u\u0308hte vo\u0303i teist asja tehti vo\u0303i ei tehtud. Samuti on see oluline tsiviiljuhtimise teema lahkamisel, aga selle juurde tuleme hiljem tagasi."}, {"text_idx": "#000018", "text": "Teha saab seda, mille jaoks on olemas vahendid. Nullist alustada saab vaid esimene, ko\u0303ik ja\u0308rgnenud kaitseva\u0308e juhatajad said suuremal vo\u0303i va\u0308hemal ma\u0308a\u0308ral tugineda sellele, mida nende eelka\u0308ijad olid u\u0308les ehitanud."}, {"text_idx": "#000019", "text": "Ku\u0308llap oleks Aleksander Einselnil 1995. aastal olnud laos lisaks 12 000 automaadile ka laskemoona ja muudki varustust kui tal oleks olnud kasutada kas vo\u0303i na\u0308iteks kaitseva\u0308e 2005. aasta eelarve."}, {"text_idx": "#000020", "text": "\"Vo\u0303ib ju siduda u\u0308he vo\u0303i teise kaitseva\u0308e juhataja mingi saavutusega, kuid tihti on asja algus vo\u0303i ettevalmistusto\u0308o\u0308d seotud tema eelka\u0308ijatega.\""}, {"text_idx": "#000021", "text": "Kipume unustama, et kaitsekulude tase kaks protsenti SKT-st saavutati alles 2015. aastal6. Ja isegi kui raha on, kulub otsuse tegemisest vo\u0303ime sajaprotsendilise lahinguvalmiduseni jo\u0303udmiseks aastaid. Mida keerulisem on relvasu\u0308steem, seda kauem aega la\u0308heb selle juurutamisega. Vo\u0303ib ju siduda u\u0308he vo\u0303i teise kaitseva\u0308e juhataja mingi saavutusega, kuid tihti on asja algus vo\u0303i ettevalmistusto\u0308o\u0308d seotud tema eelka\u0308ijatega."}, {"text_idx": "#000023", "text": "Mo\u0303ni saavutus vo\u0303ib aga hoopis ununeda. Na\u0308itena toon viitseadmiral Tarmo Ko\u0303utsi kohta kirjutatu. Mainitakse ku\u0308ll ajateenistuse sa\u0308ilitamist ja rahvusvahelist koosto\u0308o\u0308d, kuid nii oluline saavutus nagu u\u0308hinemine NATO ja EL-iga on meelest la\u0308inud. Kuigi alliansi liikmeks saamise ettevalmistamine algas enne admiral Ko\u0303utsi ametiaega, viidi see tema juhtimisel kaitseva\u0308es edukalt lo\u0303puni."}, {"text_idx": "#000024", "text": "Teenisin toona analu\u0308u\u0308si- ja planeerimisosakonnas ning osalesin ko\u0303ikidel Bru\u0308sselis toimunud kaitseva\u0308e juhatajate kohtumistel, samuti enamusel kohtumistest NATO planeerimismeeskondadega. Ma\u0308letan seda aega va\u0308ga ha\u0308sti. 12-tunnised to\u0308o\u0308pa\u0308evad, pikad la\u0308hetused ja va\u0308lja vo\u0303tmata puhkused olid tavalised. Kuid keegi ei kurtnud, sest ko\u0303ik said eesma\u0308rgi ta\u0308htsusest aru."}, {"text_idx": "#000025", "text": "O\u0308elda, et ajateenistuse kaotamiseks oli vaid mo\u0303ningane poliitiline surve on va\u0308ga tagasihoidlik. Meenutagem, et toona peeti suurriikide vastasseisu ja\u0308a\u0308davalt mo\u0308o\u0308danikuks ning NATO rolliks pidi ja\u0308a\u0308ma va\u0308ikese vo\u0303i parimal juhul keskmise u\u0308mberpaigutatava va\u0308ekontingendiga rahu hoidmine vo\u0303i tagamine riikides, mis ise sellega hakkama ei saanud."}, {"text_idx": "#000026", "text": "Ajateenistust ja reservarmeed, nagu ka territoriaalu\u0308ksusi peeti mo\u0303ttetuks ressursiraiskamiseks. Kusjuures kaitseva\u0308e juhtkonda survestasid nii alliansi planeerijad kui ka meie oma ametnikud ja poliitikud. O\u0303nneks suutis kaitseva\u0308gi erinevalt meie la\u0308hinaabritest toona oma positsioone hoida. Tagantja\u0308rele tarkusena vo\u0303ime to\u0303deda, et so\u0303java\u0308elased oskasid kaugemale na\u0308ha. See ei ja\u0308a\u0308nud viimaseks korraks."}, {"text_idx": "#000027", "text": "Planeerimise ajalugu ulatub kaitseva\u0308e algusaastatesse, kuid su\u0308steemseks hakkas see muutuma seoses NATO liikmelisuse ettevalmistamisega. Formaadid PARP7 ja MAP8 aitasid korrastada ka siseriikliku planeerimisprotsessi."}, {"text_idx": "#000028", "text": "Muidugi tuleb arvestada, et piltlikult o\u0308eldes alustasime me vedurijuhiks o\u0303ppimist siis, kui rong juba so\u0303itis ehk parandusi ja ka kohandamist tuli teha ka\u0308igult ning iga ja\u0308rgneva planeerimisperioodiga astuti samm edasi. Nii suudeti peale aastaste plaanide tegemist teha ka plaan keskpikaks perioodiks ja mo\u0303ne aja pa\u0308rast lisaks ka arengukava ku\u0308mne aasta peal. Tasub ma\u0308rkida, et juba pa\u0308ris algusest kinnitas poliitiline pool mitte ainult protsessi tulemi, vaid ka planeerimiseeldused."}, {"text_idx": "#000029", "text": "U\u0308he na\u0308itena saab tuua 2002. aasta kaitseministri ja kaitseva\u0308e juhataja u\u0308hiselt allkirjastatud riigikaitse arengu prioriteedid9. Sellise vastastikuse so\u0303ltuvuse loeb va\u0308lja ka Oidsalu viidatud riigikontrolli 2013. aasta auditi aruandest10."}, {"text_idx": "#000030", "text": "Vaieldamatult on igasugused ma\u0308a\u0308ratletud eeldused, prioriteedid, mo\u0303o\u0303dikud jms olulised metoodika osad kui me soovime, et tulemi saavutamise loogika oleks ja\u0308lgitav protsessi algusest kuni lo\u0303puni. Kuid ei tohi unustada, et tegemist on vahendite, mitte eesma\u0308rgiga. Probleemid algavad siis, kui viimased kaks omavahel segi aetakse."}, {"text_idx": "#000031", "text": "Kuidas siis jo\u0303utakse, parafraseerides rahvasaadik Kruusima\u0308e so\u0303nu, mo\u0303hk-to\u0308lpaliku ja\u0308relduseni, et so\u0303jaaja 40 000-se koosseisu va\u0308hendamisega kasvatati tegelik vo\u0303itlusvo\u0303imeline struktuur kahekordseks ehk umbes 20 000-ni? Seda isegi peale to\u0303demust, et ohustsenaariumid ja nendest tulenevad so\u0303jalised vajadused on ja\u0308tkuvalt samad11."}, {"text_idx": "#000034", "text": "Toksime numbrid tabelisse ja arvuti annab meile statistikana va\u0308a\u0308rindatava vastuse. Vo\u0303ib ju tunduda, et sellega on saabunud ajaloo lo\u0303pp planeerimises, kuid tegelikult tee pu\u0308ha to\u0303e juurde siit alles algab. Meenub briti koomikute skets\u030c, milles teenindaja on leidnud ko\u0303ikide klientide ku\u0308simustele sobiva universaalse vastuse: \"Computer says no\" ehk arvuti u\u0308tleb: ei12. Inimesel on alati mugav taandada ennast klahvile vajutavaks mehhanismiks ja delegeerida vastutus digitaalsele va\u0308ljundile."}, {"text_idx": "#000035", "text": "Kui tabelist saab abivahendi asemel jumal, siis ei tasu imestada, et peapiiskopist saab so\u0303ja ajal ta\u0308psuslaskur13. Teistsugune ja\u0308relm oleks eeldanud mo\u0303ttetegevust, aga arvuti ju ei mo\u0303tle, vaid arvutab. Kui tabelisse on sisestatud, et meil on 3000 padrunit ja 20 paari sokke ning igale so\u0303durile on lahingupidamiseks ette na\u0308htud 300 padruni ja kaks paari sokke, siis arvuti annaks so\u0303java\u0308e suuruseks ku\u0308mme vo\u0303itlejat."}, {"text_idx": "#000036", "text": "Varianti, et 150 padruni ja u\u0308he paari sokkidega vo\u0303itleja kohta oleks so\u0303java\u0308gi poole suurem, algoritm ei vo\u0303imalda. Sellise loogika ja\u0308rgi oleks Vabadusso\u0303da olnud vo\u0303imatu, sest padruneid anti ilma igasuguse normita nii palju kui neid parasjagu anda oli ja sokid tuli tihti endal kaasa vo\u0303tta."}, {"text_idx": "#000037", "text": "Kui Eesti vastu on toimunud ru\u0308nnak ja meil on lahingupa\u0308evaks ettena\u0308htud 300 padruni asemel anda igale vo\u0303itlejale 250, kas me siis oleme reaalselt vo\u0303itlusvo\u0303imetud ega hakka vastu? Mina usun, et iga kaitseliitlane teab oma sisemuses vastust, kuid see teadmine ei tugine ettena\u0308htud laskemoonanormidele vo\u0303i sokipaaride arvule."}, {"text_idx": "#000038", "text": "Statistikapo\u0303hist so\u0303japidamist on proovitud ka enne meid, seda tehti na\u0308iteks Vietnamis. Mis juhtub kui edu mo\u0303o\u0303tmine tugineb valemitele ja tegelik elu ennast kuidagi statistika ja\u0308rgi painutada ei lase, vo\u0303ib lugeda Herbert Raymond McMasteri raamatust \"Dereliction of Duty\"14. Soovitan seda raamatut ko\u0303ikidele meie riigikaitse valdkonna otsustajatele, avastate sealt nii mo\u0303negi deja-vu hetke. Ka Afganistanis pu\u0308u\u0308ti edu mo\u0303o\u0303ta vastase surnukehade lugemisega. No ei la\u0308inud ha\u0308sti."}, {"text_idx": "#000039", "text": "Mitte va\u0308ga ammu toimus tabeli ja reaalsuse kokkupo\u0303rge kodus kui u\u0308le poolte reservo\u0303ppekogunemisele Okas kutsututest kohale ei jo\u0303udnudki15. Siit on lihtne ja\u0308reldada, et lisaks arvulistele va\u0308a\u0308rtustele tuleb arvestada ka teiste parameetritega, mida tihti numbritega mo\u0303o\u0303ta ei saa. Sellele vihjab ka Oidsalu, kirjutades na\u0308iteks tajutud ja tegelikust kaitsevo\u0303imest."}, {"text_idx": "#000040", "text": "Kuidas suruda tabelisse parameetreid, mida ei saa joonlauaga mo\u0303o\u0303ta ega kaaluga kaaluda, vaid ainult tunda ja tajuda? Ometi on ka need ta\u0308htsad, sest a\u0308rgem unustagem: relvad ei so\u0303di, so\u0303divad ikka inimesed."}, {"text_idx": "#000041", "text": "Inimesed on keerulised olendid ja inimsuhted pakuvad alati ta\u0308nuva\u0308a\u0308rset ko\u0303neainet. Kohati kanduvad inimsuhetest tingitud probleemid u\u0308le ka institutsioonidele. Hoolimata intrigeerivast pealkirjast alustavad Meelis Oidsalu ja Hellar Lill oma kirjutist ja\u0308reldusega, et poliitikute ja so\u0303java\u0308elaste vahelised tu\u0308lid on pigem olnud ohutud na\u0308a\u0308klused16. To\u0303si, samal pa\u0308eval ilmunud teises kirjutises leiab Oidsalu siiski, et u\u0308hte tsiviilkontrolli kriisi vo\u0303ib pidada to\u0303siseks, osundades Ja\u0308a\u0308grikompanii allumatuse u\u0308mber toimunule17."}, {"text_idx": "#000042", "text": "Tsiviiljuhtimisest ra\u0308a\u0308kides ei saa me loomulikult u\u0308le ega u\u0308mber Samuel P. Huntingtoni raamatus \"So\u0303dur ja riik\"18 kirjeldatud objektiivse tsiviiljuhtimise teooriast. Huntingtoni puhul toimib tsiviiljuhtimise valdkonnas sama fenomen nagu Clausewitziga so\u0303janduses. Tema nime mainimine peab kinnitama, et kirjutatu on kui mitte absoluutne to\u0303de, siis va\u0308hemalt va\u0308ga la\u0308hedal sellele."}, {"text_idx": "#000043", "text": "Paraku on nii, et nagu enamus teooriatega on ka siin erinevaid to\u0303lgendamisvo\u0303imalusi. Veelgi enam, ka Huntington ise kirjutab, et tsiviiljuhtimise su\u0308steeme on erinevaid. Oidsalu va\u0308itel na\u0308eb demokraatliku tsiviiljuhtimise tava ette, et valitud tsiviilisikul peab olema ta\u0308ielik ka\u0308suo\u0303igus kaitseva\u0308e juhataja u\u0308le."}, {"text_idx": "#000044", "text": "Ometi sa\u0308testab kehtiv kaitseva\u0308e korralduse seadus19, et kaitseva\u0308e juhataja ku\u0308ll allub kaitseministrile, kuid ka\u0308suo\u0303igus algab ko\u0303rgemast kaitseva\u0308elasest ja kulgeb ka\u0308suliini pidi. See ei saakski teistmoodi olla, sest muidu samas seaduses sa\u0308testatud ainujuhtimise po\u0303himo\u0303te ei toimiks."}, {"text_idx": "#000045", "text": "Enne kui keegi u\u0308ritab siia poolpoliitilisuse silti juurde kleepida, soovitan lugeda NATO standardina kinnitatud doktriini AJP-0120. Selline o\u0303unte ja apelsinide segiajamine ei ole kodumaises tsiviiljuhtimise ka\u0308sitluses sugugi haruldane. Hea seegi, et alustava demokraatia vo\u0303imujagamise mullistusi pole enam taandatud pelgalt kaitseva\u0308e juhataja ja kaitseministri vaheliseks jageluseks21. Ma\u0308lu va\u0308rskendamiseks on kasulik lugeda tolleaegseid riigikohtu lahendeid."}, {"text_idx": "#000046", "text": "Innovaatiline on ka Oidsalu mo\u0303tteka\u0308ik, et tsiviiljuhtimise teostamine saab toimuda ainult ka\u0308suliini pidi. Samasse kategooriasse mahub seadusandja rolli va\u0308listamine ja riigikogusse valitud endiste kaitseva\u0308elaste riigikaitsedebatis osalemise taandamine kildkondlikuks arveteklaarimiseks. Viimane seisukoht haakub mo\u0303ne mundrikandja veendumusega, et vormi varna riputamisel kustuvad ka ko\u0303ik so\u0303jalised teadmised."}, {"text_idx": "#000047", "text": "Vaadates Oidsalu ja Lille kirjeldatud kriiside ajal tehtud etteheiteid, siis nn ja\u0308a\u0308grikriisi ajal sogasid vett poliitikud, mitte kaitseva\u0308e juhataja ja Kaitseva\u0308e Akadeemia on ka ta\u0308na eraldiseisev o\u0303ppeasutus."}, {"text_idx": "#000048", "text": "Ettepaneku ohvitseri auastme to\u0303stmiseks teeb ka praegu kaitseva\u0308e juhataja ja ma va\u0308ga loodan, et selle aluseks on so\u0303jalise professionaalsuse hindamine, mitte ministri jalgade trampimine. Ohvitserkonna professionaalsuse juurde tuleme veel tagasi. Luureskandaali keskmeks olnud ministeeriumi ametnike kohta toimikute koostamist vo\u0303ib lolluseks nimetada ku\u0308ll, kuid see ei muuda olematuks kaitseministeeriumis aastaid Venemaa huvides toimetanud riigireeturi Herman Simmi tabamist."}, {"text_idx": "#000049", "text": "Oidsalu hinnangul tegi 1938. aasta po\u0303hiseaduse tekst ja selle u\u0308levo\u0303tmine Po\u0303hiseaduse Assamblee poolt 1992. aastal Laidonerist ja hilisematest kaitseva\u0308e juhatajates poolpoliitilised figuurid, kuni kaitseva\u0308e juhataja po\u0303hiseadusest 2011. aastal va\u0308lja visati."}, {"text_idx": "#000050", "text": "Mina arvan, et Johan Laidoner ei olnud mitte pool-, vaid ta\u0308iesti poliitiline ja selle po\u0303hjuseks polnud mitte po\u0303hiseaduse tekst, vaid tema seotus vaikiva ajastu poliitilise ladvikuga. Kas saame to\u0303esti o\u0308elda, et peale 2011. aastal ametisse nimetatud kaitseva\u0308e juhatajad ja nende valikuprotsess on olnud va\u0308hem poliitilised kui eelmiste puhul? Mo\u0303ttekoht."}, {"text_idx": "#000051", "text": "Tegelikult on kogu riigikaitseo\u0303igust viimasel paariku\u0308mnel aastal pidevalt u\u0308mber kirjutatud. Eriti intensiivselt just viimasel ku\u0308mnendil. See on kaasa toonud palju ulatuslikumad ja su\u0308steemsemad muutused kui palju ko\u0303neainet andnud kaitseva\u0308e juhataja ma\u0308a\u0308ramise protsess."}, {"text_idx": "#000052", "text": "Riigikaitse on kirjutatud tugevalt ta\u0308itevvo\u0303imu poole kaldu, teenistus on to\u0308o\u0308 nagu iga teine ja tegevteenistuses olev kaitseva\u0308elane seob ennast kaitseva\u0308ega vaid ajutiselt. Tasakaalustusmehhanismid on seadusest va\u0308lja roogitud."}, {"text_idx": "#000053", "text": "Huvitaval kombel peab Huntington vo\u0303imu jaotamise tasakaalu tsiviil- ja so\u0303jalise poole vahel ko\u0303ige olulisemaks objektiivse tsiviiljuhtimise aluseks. Tasakaalu all peab ta silmas olukorda, kus vo\u0303im on jaotunud militaar- ja tsiviilru\u0308hmade vahel moel, mis soodustab enim professionaalse suhtumise ja ka\u0308itumise ta\u0308rkamist ohvitserkonna seas."}, {"text_idx": "#000054", "text": "Mul on tunne, et u\u0308ks meie probleemidest ongi sellest, et kohati pu\u0308u\u0308takse objektiivse tsiviiljuhtimiseni jo\u0303uda la\u0308bi subjektiivse tsiviiljuhtimise meetodite kasutamise. Sageli tehakse seda so\u0303java\u0308elaste professionaalse autonoomia arvelt. Neile, kes arvavad et vo\u0303imu kuritarvitamise oht tuleneb ainult mundrikandjatelt, soovitan lugeda Woodwardi ja Costa raamatut \"Peril\"22."}, {"text_idx": "#000055", "text": "Muuseas u\u0308tleb Huntington ka seda, et so\u0303java\u0308elise autonoomia liigne piiramine annab teatud tsiviilru\u0308hmadele teiste ees eelise. Vo\u0303ib ju va\u0308ita, et kaitseva\u0308ge on riigikaitseo\u0303iguse muutmisse alati kaasatud. Seda ku\u0308ll, kuid kui palju on so\u0303java\u0308elasi kuulatud ja veelgi ta\u0308htsam, kas sellest, mida nad ra\u0308a\u0308givad, on ka aru saadud."}, {"text_idx": "#000056", "text": "\"Meie, so\u0303java\u0308elased, ei osanud oma keelt tsivilistile arusaadavaks to\u0303lkida.\""}, {"text_idx": "#000057", "text": "Meenub u\u0308ks aastatetagune osalemine noore lootustandva juristi juhitud to\u0308o\u0308grupis, mis vaatas la\u0308bi kaitseva\u0308e u\u0308lesehitusega seotud sa\u0308tteid. Pu\u0308u\u0308dsime talle seletada, mis asi on garnison ja milleks on vaja garnisoni u\u0308lemat. Me ei suutnud seda selgeks teha, sest noore lootustandva juristi so\u0303jalised teadmised ja kogemused olid ta\u0308iesti u\u0308hesed: u\u0308mmargune null. Nii ja\u0308igi mo\u0303iste \"garnison\" seadusest va\u0308lja. See ei olnud tema su\u0308u\u0308. Lihtsalt meie, so\u0303java\u0308elased, ei osanud oma keelt tsivilistile arusaadavaks to\u0303lkida."}, {"text_idx": "#000058", "text": "Oidsalu to\u0303deb, et kaitseva\u0308elaste suurim va\u0308ljakutse on suutlikkus selgitada oma mo\u0303tteid ja so\u0303jalist no\u0303u keeles, millest tsiviilisikud aru saavad ja millist oskust la\u0308heb vaja eriti ko\u0303rgematel ohvitseridel."}, {"text_idx": "#000059", "text": "Ta\u0308iesti no\u0303us, to\u0303lkeprobleemid on reaalsed ja eriti teravad so\u0303jalis-strateegilise ja poliitilise tasandi kokkupuutepunktis. Kogesin seda teenistuse ajal NATO peakorteris sisuliselt igapa\u0308evaselt23."}, {"text_idx": "#000060", "text": "Rahvusvahelise so\u0303jalise staabi kaks ko\u0303ige olulisemat rolli on konsensuse ettevalmistamine liikmesriikide vahel ja Po\u0303hja-Atlandi No\u0303ukogu poliitilise keele to\u0303lkimine so\u0303jalisse keelde strateegilistele va\u0308ejuhatustele ning vastupidi. Ei olnud harvad need juhud kui peale dokumendi a\u0308rasaatmist sain SHAPE-ist24 telefoniko\u0303ne ja pidin to\u0303lke veel korra u\u0308le seletama."}, {"text_idx": "#000061", "text": "Tihti aitas soovitus, et kasutage lugemisel mitteso\u0303jalist, vaid poliitilist loogikat. So\u0303jalise su\u0308steemi siseselt po\u0303hjustab taolisi to\u0303lkeprobleeme asjaolu, et taktikalise, operatsioonide ja strateegilise juhtimistasandi mo\u0303ttemudelid on erinevad."}, {"text_idx": "#000062", "text": "U\u0308helt tasandilt teise liikumine no\u0303uab lisaks teadmistele kohanemist ja kogemusi. Strateegiline tasand lisaks ka ku\u0308psust. Kui inimesel on kaksku\u0308mmend ja rohkem aastat teenistuskogemust, su\u0308steemne so\u0303jaline haridus ja la\u0308bitud teenistuskohti ko\u0303ikidel tasanditel, siis saab ta reeglina hakkama. Su\u0308steemisiseselt aitab ka kuulumine u\u0308htsesse kultuuri- ja eetikaruumi. Suhtlemisel tsiviilpoolega viimastest muidugi abi ei ole."}, {"text_idx": "#000063", "text": "Tsiviilametnikud vo\u0303ivad ju lu\u0308hendid ja \"hieroglu\u0308u\u0308fid\" kantsleri soovitusel a\u0308ra o\u0303ppida, kuid see ei ava ust so\u0303jalisse kultuuriruumi. Siin aetakse segamini semantika ja semiootika ehk lisaks ma\u0308rkide ta\u0308hendusele tuleks selgeks o\u0303ppida ka ma\u0308rkide sisu."}, {"text_idx": "#000064", "text": "Samuti ei arva ma, et igale kindralile tsiviilametnikust to\u0303lgi ma\u0308a\u0308ramine toob o\u0303nne meie o\u0303uele. Personaalne poliitjuht pa\u0308rineb u\u0308hest teisest u\u0308hiskonnavormist. See viib meid ku\u0308simuse juurde, kuidas kindraliks saadakse ja see on oluline ka ohvitserkonna kui su\u0308steemi kujunemise ning toimimise seisukohalt, sest ko\u0303rgemad ohvitserid asuvad so\u0303jalise toiduahela tipus."}, {"text_idx": "#000065", "text": "Kindral Anthony Zinni uuris so\u0303jaliste juhtide ja innovatiivsuse seost organisatsioonis.25 Ta leidis, et kui so\u0303jalise organisatsiooni tippu panna innovatiivne juht, kes on u\u0308htlasi tunnustatud professionaal, siis vahetab ta ja\u0308rk-ja\u0308rgult va\u0308lja ka oma alluvuses olevad juhid sarnaselt mo\u0303tlevate ohvitseride vastu ning organisatsioon hakkab tootma innovaatilisi lahendusi."}, {"text_idx": "#000066", "text": "Taoline u\u0308lem ei tunne alava\u0308a\u0308rsuskompleksi nutikate alluvate suhtes, kes ku\u0308sivad ebamugavaid ku\u0308simusi. Paraku toimib valem ka vastupidi. Kui etteotsa satub lumehelbeke, siis hakkab su\u0308steem mo\u0303ne aja pa\u0308rast samuti ta\u0308ituma lumehelbekestega ja ebamugavate ku\u0308simuste esitajad to\u0303rjutakse mugavustsooni ko\u0303igutamise pa\u0308rast va\u0308lja."}, {"text_idx": "#000067", "text": "Midagi pole teha, meil tuleb ja\u0308tkuvalt ku\u0308sida samu ku\u0308simusi, mida ku\u0308sib Huntington oma raamatu sissejuhatuse lo\u0303pus: mis liiki inimene on so\u0303java\u0308eohvitser ja mis liiki organ on ohvitserkond?"}, {"text_idx": "#000068", "text": "Kindral on avalikusele kindlasti na\u0308htavam kui leitnant. Demokraatlikus u\u0308hiskonnas ei saa kedagi vaikima sundida, seal hulgas ka so\u0303java\u0308elasi. Ma ei tea u\u0308htegi kaitseva\u0308e juhatajat, kes on saanud endale lubada kabinetivaikuse luksust. Suhtlemine kaitseva\u0308elaste, ametnike, poliitikute, ajakirjanike ja u\u0308hiskonnaga ka\u0308ib to\u0308o\u0308 juurde. Ku\u0308simus on selles, millal ja kuidas seda tehakse."}, {"text_idx": "#000069", "text": "Paraku on nii, et piiride tunnetamine no\u0303uab kogemust ja sisemist ku\u0308psust, seda aga so\u0303jakoolis ei o\u0303petata. Ministrile vo\u0303ib ju tunduda mugav, kui kindral avalikus meedias teise erakonda kuuluva parlamendi liikmega kraakleb, aga varem vo\u0303i hiljem annab sellise praktika soosimine tagasilo\u0308o\u0308gi. Mida la\u0308hemale valimistele, seda to\u0303ena\u0308olisemalt."}, {"text_idx": "#000070", "text": "Muuseas, kui keegi arvab, et kinnises veebifoorumis vo\u0303ib lasta rihma lo\u0303dvaks ja hoolimata ametikohast paisata digitaalsesse avarusse ko\u0303ike, mida su\u0308lg suhu toob, siis mo\u0303elge uuesti. Selline ka\u0308itumine on iga luuraja unistus. Kui pagunikandja seda ise ei mo\u0303ista, siis on kuskil tehtud valesid valikud."}, {"text_idx": "#000071", "text": "President annab ku\u0308ll kindrali auastmeid, aga mitte kindrali sisu. Hoolimata seadusandja taandamisest pelgalt no\u0303uandjaks, ma\u0308a\u0308ratakse Eestis kaitseva\u0308e juhtkond ikkagi paika poliitilise otsusega. Ja ja\u0308rgmine otsus pole ju enam ma\u0308gede taga. See tuleb teha ja\u0308rgmisel aastal peale riigikogu valimisi moodustataval valitsusel."}, {"text_idx": "#000072", "text": "Vello Loemaa: riigikaitse juhtimine pole so\u0303nama\u0308ng"}, {"text_idx": "#000073", "text": "Priit Rohtmets: Ukraina so\u0303da kui ususo\u0303da"}, {"text_idx": "#000074", "text": "Rudolf Jeeser: on viimane aeg kaitse-eelarves kord majja lu\u0308u\u0308a"}, {"text_idx": "#000075", "text": "Andres Laiapea: ka\u0308es on aeg korraldada lisao\u0303ppekogunemisi"}, {"text_idx": "#000077", "text": "Eesti sai juurde brigaadikindrali ja kolm koloneli"}, {"text_idx": "#000079", "text": "Meelis Oidsalu: Toompeal peetud lumeso\u0303ja paradoksid"}, {"text_idx": "#000082", "text": "Kalle Laanet: merealade ja saarte kaitse on meile eluliselt ta\u0308htis"}, {"text_idx": "#000085", "text": "Urmas Reinsalu: julgeolekuotsuste tegemiseks vajame lisaeelarvet"}, {"text_idx": "#000087", "text": "Viola Murd: peame riigikaitses mo\u0303o\u0303tma ka mitteso\u0303jalise osa rahastust"}, {"text_idx": "#000088", "text": "Kusti Salm: kuidas me vo\u0303idame ja\u0308rgmise so\u0303ja?"}, {"text_idx": "#000089", "text": "Kindral U\u0308htegi ja kolonel Tali: suurim oht on meie kaitsetahte murdmine"}, {"text_idx": "#000090", "text": "Kert viimases intervjuus: tegin ko\u0303ik, et asi laheneks rahulikult, mitte so\u0303jaga"}, {"text_idx": "#000091", "text": "Ants Erm: veel Pullapa\u0308a\u0308 kriisist"}, {"text_idx": "#000092", "text": "Fo\u0308ljeton. Vastutustundliku ja tulevikku vaatava pere-eelarve seletuskiri"}, {"text_idx": "#000093", "text": "Markus Meier: valitsus lo\u0308o\u0308b bussiso\u0303itjatele hingekella"}, {"text_idx": "#000096", "text": "Hans-Kristjan Raid: on aeg langetada nii valimis- kui ka kandideerimisiga"}, {"text_idx": "#000097", "text": "Kaarel Tarand: ku\u0308lmasurm ei kohuta"}, {"text_idx": "#000100", "text": "Rotterdamis sai kahes tulistamises surma kaks inimest"}, {"text_idx": "#000102", "text": "Etioopia o\u0303igeusklikud ta\u0308histavad meskeli pu\u0308ha"}, {"text_idx": "#000107", "text": "ERR La\u0308tis: avalik-o\u0303iguslik meedia lo\u0303petab 2026. aastast venekeelsed saated"}, {"text_idx": "#000108", "text": "Riigikontroll: huviru\u0308hmadel peab olema eelno\u0303udega tutvumiseks rohkem aega"}, {"text_idx": "#000109", "text": "Vandeadvokaat: on toimumas liikumine, mis va\u0308ljendusvabadust u\u0308ha enam piirab"}, {"text_idx": "#000110", "text": "Tobreluts tuli kahekordseks veteranide Euroopa meistriks"}, {"text_idx": "#000112", "text": "Kriisireguleerija o\u0303ppusest: eesma\u0308rk on, et suhtlus asutuste vahel ei takerduks"}, {"text_idx": "#000115", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]